**ДО**

**ОБЩИНСКИ СЪВЕТ**

**ОБЩИНА РИЛА**

**ДОКЛАДНА**

**ОТ ЦВЕТАНА ШУШКОВА–**

**ПРЕДСЕДАТЕЛ НА ОБЩИНСКИ СЪВЕТ, ОБЩИНА РИЛА**

**Относно** : Изменение на Вътрешни правила за организацията и реда за проверка на декларации и за установяване на конфликт на интереси в Общински съвет – Рила

**УВАЖАЕМИ ОБЩИНСКИ СЪВЕТНИЦИ,**

С Решение №628/21.01.2019г. са приети Вътрешни правила за организацията и реда за проверка на декларации и за установяване на конфликт на интереси в Общински съвет – Рила.

С Решение№5/11.11.2019г. на общински съвет, Община Рила е създадена постоянна комисия за противодействие на корупцията и за отнемане на незаконно придобито имущество към Общински съвет, Община Рила, в състав:

Председател:

Владимир Владимиров- Общински съветник;

Членове:

Стоян Туповичарски- Общински съветник;

Иван Станков - Общински съветник;

В чл.4 , ал. 1 от Правилата е посочено, че „Постоянната комисия по предотвратяване и разкриване конфликт на интереси при Общински съвет – Рила, избрана с решение № 485/29.03.2018г. …“, предвид избора на нови членове на комисията е необходимо да се промени номера на решението.

В чл. 1, ал.1, т.1 от Правилата е определено, че „С тези правила се уреждат организацията и редът за извършване на проверка на декларациите по чл.35, ал.1, т.1-4 от Закона за противодействие на корупцията и отнемане на незаконно придобитото имущество /ЗПКОНПИ/ и за установяване на конфликт на интереси на Кметовете на кметства в Община Рила.

С изменението на закона на територията на община Рила не се формират кметства, съответно , не се избират кметове на кметства. С оглед на каето е необходимо да се отмени и разпоредбата на т.1 на ал.1 на чл.1.

Основната причина налагаща изменението е съобразяване с фактическите обстоятелства, отнасящи се до община Рила, респективно , Общински съвет, община Рила.

Основната цел е да се синхронизират настъпилите фактически изменения с подзаконовата уредба на общината.

Прилагането на новата уредба изисква финансови средства.

Очакваният резултат е синхронизиране на фактическата обстановка с правната регламентация.

Предложеният проект на изменение не противоречи на нормите на Европейският съюз, съобразено е и с националното законодателство.

Спазвайки разпоредбите на чл. 26, ал. 3 от Закона за нормативните актове, в законоустановения срок не по-кратък от 30 /тридесет/ дни, от 18.11.2019 г. до 19.12.2019 г., на официалната интернет страница на Община Рила, е публикувано измининието на Вътрешни правила за организацията и реда за проверка на декларации и за установяване на конфликт на интереси в Общински съвет – Рила.

Предвид гореизложеното на основание чл.21, ал.1, т.23 от ЗМСМА, чл.10, във връзка с §3 от ПРЗ на НОРИПДУКИ, и при спазване на разпоредбите на чл.26 и чл.28 от ЗНА, предлагам на Общински съвет – Рила да вземе следното

**ПРОЕКТО- Р Е Ш Е Н И Е :**

**На основание:** чл.21, ал.1, т.23 от ЗМСМА, чл.10, във връзка с §3 от ПРЗ на НОРИПДУКИ, и при спазване на разпоредбите на чл.26 и чл.28 от ЗНА, Общински съвет, Община Рила

**РЕШИ:**

Изменя Вътрешни правила за организацията и реда за проверка на декларации и за установяване на конфликт на интереси в Общински съвет – Рила, както следва:

§1. Заличава текста на т.1, ал.1 на чл.1;

§2. В чл.4, ал. 1 текста „….решение № 485/29.03.2018г. ….“ да се замени с текста „…решение № 5/11.11.2019г. …“

.

**Внася**

Цветана Шушкова

*Председател на Общински съвет*